TEHNISKĀ SPECIFIKĀCIJA

**Pasākuma “Eiropas Zinātnieku nakts 2022” popularizēšanas kampaņa**

1. IESNIEDZA

|  |  |
| --- | --- |
| Pretendents: |  |
| Reģistrācijas nr. (juridiskai personai): |  |
| Juridiskā adrese: |  |
| Faktiskā adrese: |  |
| e-pasta adrese: |  |
| Interneta adrese: |  |
| Tālr.  |  |
| Banka, Kods, Konts:  |  |

2. PRETENDENTA KONTAKTPERSONA

|  |  |
| --- | --- |
| Vārds, uzvārds: |  |
| Ieņemamais amats: |  |
| Tālr. |  |
| e-pasta adrese: |  |

**Mērķis:** Pasākuma “Eiropas Zinātnieku nakts 2022” popularizēšanas kampaņas (turpmāk – Kampaņa) **mērķis ir veicināt sabiedrības informētību un līdzdalību zinātnes komunikācijas pasākumos** projekta Nr. 1.1.1.5/17/I/002 “Integrētie nacionālā līmeņa pasākumi Latvijas pētniecības un attīstības interešu pārstāvības stiprināšanai Eiropas pētniecības telpā” (turpmāk – ERAF projekts) ietvaros.

**Īss apraksts:** 2022. gada 30. septembrī norisināsies “Eiropas Zinātnieku nakts 2022” pasākums, kas ik gadu notiek visā Eiropā, lai popularizētu zinātni un zinātnes sasniegumus. Plašākai sabiedrībai tiks atvērtas augstskolas un zinātnes institūti, lai ikviens interesents var tikties ar pētniekiem, doties ekskursijas, skatīties šovus, piedalīties eksperimentos un diskusijās. Šogad Zinātnieku nakts pasākumus īsteno Latvijas augstskolas un zinātniskie institūti Rīgā, Liepājā, Jelgavā, Daugavpilī un citās pilsētās. Vietnē www.zinatniekunakts2022.lv pieejamas visas pasākumu norises vietas un programmas. Pasākuma apmeklētājiem būs iespēja ielūkoties zinātnes darba noslēpumos, kā arī atraktīvā veidā iepazīties ar zinātniekiem un viņu pētījumiem, kas ir guvuši ievērību ne tikai Latvijā, bet arī pasaulē.

**Kampaņas periods: no iepirkuma līguma noslēgšanas līdz 2022. gada 30. septembrim.**

**Darba uzdevumi un prasības to izpildei:**

1. Piecu darba dienu laikā no iepirkuma līguma noslēgšanas dienas Izpildītājs sagatavo un iesniedz Pasūtītājam saskaņošanai Kampaņas komunikācijas plānu laika periodā no 2022.gada 22. līdz 30. septembrim un Kampaņas reklāmas paraugus (vienu paraugu sociālajiem medijiem un vienu paraugu web reklāmai).
2. Izpildītājs Kampaņas ietvaros sniedz šādus pakalpojumus:
	1. Izveido Kampaņas reklāmas materiālus;
	2. Īsteno aktivitātes sociālajos tīklos:
		1. Jārealizē reklāma Pasūtītāja *Facebook* konta *@ZinatneLatvijai* laika joslas sadaļā. Mērķauditorijas sasniegšanai ir jāizmanto mērķētas maksas reklāmas iespējas, neizvietojot reklāmas saturu profila laika joslā. Reklāmas apjoms jāizvēlas attiecīgi, lai sasniegtu Tehniskās specifikācijas 4.punktā norādīto sasniedzamās auditorijas apjomu.
		2. Jānodrošina komunikācija latviešu valodā Pasūtītāja *sociālajos tīklos* Facebook @*ZinatneLatvijai* - kopā jāsagatavo un jāpublicē 10 ieraksti, no kuriem daļa var būt arī *Instagram vai Facebook* stāstu formā.
		3. Jānodrošina sociālo tīklu lietotāju iesaiste un jāveicina diskusijas, foto un video stāsti sociālajos tīklos, lietojot tēmturi #zinatniekunakts2022.
	3. Izpildītājam jānodrošina web reklāma:
		1. Google reklāmas Web baneru izveide un izvietošana atbilstoši Kampaņas mērķim un šādiem norādītajiem rezultatīvajiem rādītājiem:
			1. Ar reklāmu jāsasniedz vismaz 250 000 auditorija digitālajā vidē.
			2. Klikšķu skaits uz baneriem – vismaz 10 000.
	4. Jārealizē Mājas lapas [www.zinatniekunakts2022.lv](http://www.zinatniekunakts2022.lv) apmeklētāju reklāmas kampaņa - sociālajos tīklos vai arī google reklāmas formā.
3. Izpildītājs līdz 2022. gada 10. oktobrim:
	* 1. apkopo ar *sociālo mediju* ierakstu un reklāmas palīdzību sasniegto (reach) auditoriju;
		2. sagatavo Kampaņas analīzi, kurā norāda tās stiprās un vājās puses.
4. Kampaņai jāsasniedz Latvijā vismaz 250 000 cilvēku auditorija, vecumā no 18 līdz 65+, dzimums: gan sievietes, gan vīrieši, un jānodrošina vismaz 1000 unikālo lietotāju lapai [www.zinatniekunakts2022.lv](http://www.zinatniekunakts2022.lv).
5. **Prasības pretendentiem:**

Pretendentam iepriekšējo trīs gadu laikā (2019.,2020.,2021. un periodā līdz piedāvājumu iesniegšanas termiņa beigām) ir gūta pieredze vismaz 2 (divos) iepirkuma priekšmetam saturiski līdzīgos projektos, ar saturiski līdzīgu projektu saprotot sociālo mediju mārketingu un statistikas apkalpošanu t.sk. detalizēta komunikācijas plāna izstrāde un īstenošana, kur minēto kampaņu ietvaros kopā ir jābūt veiktai vismaz vienai reklāmas kampaņas iegādei un vienai reklāmas materiālu izstrādei.